CELEX: 62018TA0490
Language: ro
Date: 2020-07-08 00:00:00
Title: Cauza T-490/18: Hotărârea Tribunalului din 8 iulie 2020 – Neda Industrial Group/Consiliul („Politica externă și de securitate comună – Măsuri restrictive adoptate împotriva Iranului cu scopul de a împiedica proliferarea nucleară – Înghețarea fondurilor – Menținerea numelui reclamantei pe listele persoanelor, entităților și organismelor cărora li se aplică înghețarea fondurilor și a resurselor economice – Obligația de motivare – Eroare de drept – Eroare de apreciere – Adaptarea în timp a efectelor unei anulări”)

12.10.2020   
            
            
               RO
            
            
               Jurnalul Oficial al Uniunii Europene
            
            
               C 339/11
            
         
      Hotărârea Tribunalului din 8 iulie 2020 – Neda Industrial Group/Consiliul
      (Cauza T-490/18) (1)
      
      („Politica externă și de securitate comună - Măsuri restrictive adoptate împotriva Iranului cu scopul de a împiedica proliferarea nucleară - Înghețarea fondurilor - Menținerea numelui reclamantei pe listele persoanelor, entităților și organismelor cărora li se aplică înghețarea fondurilor și a resurselor economice - Obligația de motivare - Eroare de drept - Eroare de apreciere - Adaptarea în timp a efectelor unei anulări”)
      (2020/C 339/13)
      Limba de procedură: engleza
      
         Părțile
      
      
         Reclamantă: Neda Industrial Group (Teheran, Iran) (reprezentant: L. Vidal, avocat)
      
         Pârât: Consiliul Uniunii Europene (reprezentanți: V. Piessevaux și M. Bishop, agenți)
      
         Obiectul
      
      Cerere întemeiată pe articolul 263 TFUE prin care se urmărește anularea, pe de o parte, a Deciziei (PESC) 2018/833 a Consiliului din 4 iunie 2018 de modificare a Deciziei 2010/413/PESC privind adoptarea de măsuri restrictive împotriva Iranului (JO 2018, L 140, p. 87) și a Regulamentului de punere în aplicare (UE) 2018/827 al Consiliului din 4 iunie 2018 privind punerea în aplicare a Regulamentului (UE) nr. 267/2012 privind măsuri restrictive împotriva Iranului (JO 2018, L 140, p. 3), în măsura în care aceste acte privesc reclamanta și, pe de altă parte, a scrisorii din 6 iunie 2018 adresată de Consiliu reclamantei.
      
         Dispozitivul
      
      
                  1)
               
               
                  Anulează Decizia (PESC) 2018/833 a Consiliului din 4 iunie 2018 de modificare a Deciziei 2010/413/PESC privind adoptarea de măsuri restrictive împotriva Iranului și Regulamentul de punere în aplicare (UE) 2018/827 al Consiliului din 4 iunie 2018 privind punerea în aplicare a Regulamentului (UE) nr. 267/2012 privind măsuri restrictive împotriva Iranului, în măsura în care privesc Neda Industrial Group.
               
            
                  2)
               
               
                  Obligă ca efectele Deciziei 2018/833 să fie menținute cu privire la Neda Industrial Group până la producerea de efecte de către anularea regulamentului de punere în aplicare.
               
            
                  3)
               
               
                  Respinge în rest acțiunea.
               
            
                  4)
               
               
                  Obligă Consiliul Uniunii Europene la plata cheltuielilor de judecată.
               
            
         (1)  JO C 399, 5.11.2018.